વડોદરાની એચ.ડી. બાળકલ્યાણ કેન્દ્ર, મહારાણી, લિટલ ફ્લાવર, સરદાર વિનય મંદિર જેવી અનેક શાળાની વિદ્યાર્થિનીઓની ફી નિશીતા ભરે છે. આ ઉપરાંત વિદ્યાર્થિનીઓનો જન્મદિવસ પણ ઊજવવામાં આવે છે. એટલું જ નહીં, એવા દાતાઓ પણ છે જે હોશિયાર વિદ્યાર્થિનીને દત્તક લઈને તેને જ્યાં સુધી અભ્યાસ કરવો હોય ત્યાં સુધીનો તમામ ખર્ચ ઉપાડે છે. નિશીતાના આ કાર્યથી ગરીબ દીકરીઓ સારો અભ્યાસ કરી પગભર બને છે. નિશીતા જે કામ કરી રહી છે તેવું કાર્ય જો દરેક શહેર અને ગામમાં થાય તો કોઈ દીકરી અશિક્ષીત ન રહે.